LV Eiropas Savienības Oficiālais Vēstnesis L 315/3

KOMISIJAS REGULA (ES) Nr. 1171/2014

(2014. gada 31. oktobris),

ar ko groza un labo I, III, VI, IX, XI un XVII pielikumu Eiropas Parlamenta un Padomes Direktīvā 2007/46/EK, ar ko izveido sistēmu mehānisko transportlīdzekļu un to piekabju, kā arī tādiem transportlīdzekļiem paredzētu sistēmu, sastāvdaļu un atsevišķu tehnisku vienību apstiprināšanai

(Dokuments attiecas uz EEZ)

EIROPAS KOMISIJA,

ņemot vērā Līgumu par Eiropas Savienības darbību,

ņemot vērā Eiropas Parlamenta un Padomes 2007. gada 5. septembra Direktīvu 2007/46/EK, ar ko izveido sistēmu mehānisko transportlīdzekļu un to piekabju, kā arī tādiem transportlīdzekļiem paredzētu sistēmu, sastāvdaļu un atsevišķu tehnisku vienību apstiprināšanai (pamatdirektīva) (1), un jo īpaši tās 39. panta 2. punktu,

tā kā:

(1) Ar Direktīvu 2007/46/EK izveidota saskaņotu administratīvo noteikumu un vispārēju tehnisko prasību sistēma attiecībā uz jauniem transportlīdzekļiem. Direktīva 2007/46/EK nosaka, ka transportlīdzekļa EK tipa apstiprināšana ir obligāta visu kategoriju transportlīdzekļiem, tostarp tiem, kas būvēti vairākos posmos saskaņā ar grafiku, kas izklāstīts tās XIX pielikumā.

(2) Ir jāpapildina Direktīvas 2007/46/EK XVII pielikuma prasības par procedūru, kas jāievēro vairākposmu EK apstiprinājumam, lai šī procedūra pilnībā darbotos. Direktīvas 2007/46/EK I, III un IX pielikums arī jāgroza, lai nodrošinātu saikni starp vairākos posmos būvētu transportlīdzekļu dažādām konstrukcijas stadijām.

(3) Eiropas Parlamenta un Padomes Regulā (EK) Nr. 661/2009 (2) paredzēta vairāku direktīvu atcelšana un to aizstāšana ar attiecīgiem Apvienoto Nāciju Organizācijas Eiropas Ekonomikas komisijas (ANO EEK) noteikumiem. Ar Regulu (EK) Nr. 661/2009 atceļot lielāko daļu šo direktīvu no 2014. gada 1. novembra, ir lietderīgi atjaunināt attiecīgos ierakstus Direktīvas 2007/46/EK VI pielikumā.

(4) Ir lietderīgi labot Direktīvas 2007/46/EK IX pielikumu, lai nodrošinātu tās numerācijas konsekvenci, kuru izmanto dažādos atbilstības sertifikāta paraugos ierakstiem par darba kārtībā esoša transportlīdzekļa masu un faktisko masu. Turklāt XI pielikumā jāpaskaidro, ka pagalvju sistēmas ir obligātas tikai M1 kategorijas transportlīdzekļiem.

(5) Tādēļ būtu atbilstīgi jāgroza Direktīva 2007/46/EK.

(6) Transportlīdzekļu izgatavotājiem ir jādod pietiekami daudz laika pielāgot to transportlīdzekļus jaunajām prasībām attiecībā uz vairākposmu tipa apstiprinājumu un pārveidot atbilstības sertifikātu, kā noteikts šajā regulā.

(7) Šajā regulā paredzētie pasākumi ir saskaņā ar atzinumu, ko sniegusi Tehniskā komiteja mehānisko transportlīdzekļu jautājumos,

IR PIEŅĒMUSI ŠO REGULU.

1. pants

1. Direktīvas 2007/46/EK I, III, VI, IX un XI pielikumu groza saskaņā ar šīs regulas I pielikumu.

2. Direktīvas 2007/46/EK XVII pielikumu aizstāj ar šīs regulas II pielikuma tekstu.

2. pants

Jauniem transportlīdzekļu tipiem tipa apstiprinājumu piešķir saskaņā ar Direktīvu 2007/46/EK, kurā grozījumi izdarīti ar šo regulu.

Visiem jauniem transportlīdzekļiem izgatavotāji izsniedz atbilstības sertifikātus saskaņā ar Direktīvu 2007/46/EK, kas grozīta ar šo regulu.

3. pants

Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

To piemēro no 2016. gada 1. janvāra. To var piemērot pirms šā datuma pēc izgatavotāju pieprasījuma apstiprinātājai iestādei.

Šī regula uzliek saistības kopumā un ir tieši piemērojama visās dalībvalstīs. Briselē, 2014. gada 31. oktobrī Komisijas vārdā – priekšsēdētājs José Manuel BARROSO

(1) OV L 263, 9.10.2007., 1. lpp.

(2) Eiropas Parlamenta un Padomes 2009. gada 13. jūlija Regula (EK) Nr. 661/2009 par tipa apstiprināšanas prasībām attiecībā uz mehānisko transportlīdzekļu, to piekabju un tiem paredzēto sistēmu, sastāvdaļu un atsevišķu tehnisko vienību vispārējo drošību (OV L 200, 31.7.2009., 1. lpp.).

I PIELIKUMS Direktīvu 2007/46/EK groza šādi: 1) direktīvas I pielikumu groza šādi: a) iekļauj šādu 0.2.2. punktu: “0.2.2. Vairākposmu apstiprinātiem transportlīdzekļiem tipa apstiprināšanas informācija par bāzes/iepriekšējā posma transportlīdzekli (informācija par katru posmu, to var sniegt, izmantojot matricas) Tips: Variants(-i): Versija(-as): Tipa apstiprinājuma numurs, ieskaitot paplašinājuma numuru” ; b) iekļauj šādu 0.5.1. punktu: “0.5.1. Vairākposmu apstiprinātiem transportlīdzekļiem – bāzes/iepriekšējā(-o) posma(-u) transportlīdzekļa izgatavotāja uzņēmuma nosaukums un adrese” ; 2) direktīvas III pielikumu groza šādi: a) iekļauj šādu 0.2.2. punktu: “0.2.2. Vairākposmu apstiprinātiem transportlīdzekļiem tipa apstiprināšanas informācija par bāzes/iepriekšējā posma transportlīdzekli (informācija par katru posmu, to var sniegt, izmantojot matricas): Tips: Variants(-i): Versija(-as): Tipa apstiprinājuma numurs, ieskaitot paplašinājuma numuru” ; b) iekļauj šādu 0.5.1. punktu: “0.5.1. Vairākposmu apstiprinātiem transportlīdzekļiem – bāzes/iepriekšējā(-o) posma(-u) transportlīdzekļa izgatavotāja uzņēmuma nosaukums un adrese” ; c) iekļauj šādu 2.17., 2.17.1. un 2.17.2. punktu: “2.17. Transportlīdzeklis iesniegts vairākposmu tipa apstiprināšanai (tikai nepabeigtiem vai vairākos posmos pabeigtiem N1 kategorijas transportlīdzekļiem, uz kuriem attiecas Regula (EK) Nr. 715/2007): jā/nē (1) 2.17.1. Braukšanas kārtībā esoša bāzes transportlīdzekļa masa: kg 2.17.2. Standarta papildmasa (DAM), ko aprēķina saskaņā ar Regulas (EK) Nr. 692/2008 XII pielikuma 5. iedaļu: kg” ; 3) direktīvas VI pielikumu groza šādi: a) A parauga 0.5. punktu groza šādi: “0.5. Pabeigta transportlīdzekļa izgatavotāja uzņēmuma nosaukums un adrese (1)” ; b) A paraugā iekļauj šādu 0.5.1. punktu: “0.5.1 Vairākos posmos apstiprinātiem transportlīdzekļiem – bāzes/iepriekšējā(-o) posma(-u) transportlīdzekļa izgatavotāja uzņēmuma nosaukums un adrese” ; c) A parauga papildinājumu aizstāj ar šādu: “Papildinājums To normatīvo aktu saraksts, kuriem atbilst transportlīdzekļa tips (to aizpilda vienīgi tipa apstiprinājumam saskaņā ar 6. panta 3. punktu) Priekšmets (1) Atsauce uz normatīvu aktu (1) Grozījumi izdarīti ar Attiecas uz variantiem 1. Pieļaujamais trokšņa līmenis 2. Emisijas 3. Degvielas tvertnes/aizmugurējās drošības konstrukcijas … 4) direktīvas IX pielikumu groza šādi: a) I daļu “Pabeigti transportlīdzekļi un vairākos posmos pabeigti transportlīdzekļi” groza šādi: i) B paraugā – 1. pusē “Vairākos posmos pabeigti transportlīdzekļi – EK atbilstības sertifikāts” 0.2.2. punktu aizstāj ar šādu: “0.2.2. Vairākposmu apstiprinātiem transportlīdzekļiem tipa apstiprināšanas informācija par bāzes/iepriekšējo posmu transportlīdzekli (informācija par katru posmu): Tips: Variants (a): Versija (a): Tipa apstiprinājuma numurs, paplašinājuma numurs” ; ii) B paraugā – 1. pusē “Vairākos posmos pabeigti transportlīdzekļi – EK atbilstības sertifikāts” 0.5.1. punktu aizstāj ar šādu: “0.5.1. Vairākos posmos apstiprinātiem transportlīdzekļiem – bāzes/iepriekšējā(-o) posma(-u) transportlīdzekļa izgatavotāja uzņēmuma nosaukums un adrese” ; iii) 2. pusē “O3 un O4 kategorijas transportlīdzekļi (pabeigti un vairākos posmos pabeigti transportlīdzekļi)” iekļauj šādu 13.2. punktu: “13.2. Transportlīdzekļa faktiskā masa: kg” ; b) II daļu “Nepabeigti transportlīdzekļi” groza šādi: i) C1 paraugā – 1. pusē “Nepabeigti transportlīdzekļi – EK atbilstības sertifikāts” iekļauj šādu 0.2.2. punktu: “0.2.2. Vairākposmu apstiprinātiem transportlīdzekļiem tipa apstiprināšanas informācija par bāzes/iepriekšējo posmu transportlīdzekli (informācija par katru posmu): Tips: Variants (a): Versija (a): Tipa apstiprinājuma numurs, paplašinājuma numurs” ; ii) C1 paraugā – 1. pusē “Nepabeigti transportlīdzekļi – EK atbilstības sertifikāts” iekļauj šādu 0.5.1. punktu: “0.5.1. Vairākos posmos apstiprinātiem transportlīdzekļiem – bāzes/iepriekšējā(-o) posma(-u) transportlīdzekļa izgatavotāja nosaukums un adrese” ; iii) 2. pusē “M1 kategorijas transportlīdzekļi (nepabeigti transportlīdzekļi)” svītro 13.2. punktu; iv) 2. pusē “M1 kategorijas transportlīdzekļi (nepabeigti transportlīdzekļi)” 14. punktu aizstāj ar šādu: “14. Darba kārtībā esoša nepabeigta transportlīdzekļa masa: … kg” ; v) 2. pusē “M1 kategorijas transportlīdzekļi (nepabeigti transportlīdzekļi)” iekļauj šādu 14.2. punktu: “14.2. Nepabeigta transportlīdzekļa faktiskā masa: … kg” ; vi) 2. pusē “M2 kategorijas transportlīdzekļi (nepabeigti transportlīdzekļi)” 14. punktu aizstāj ar šādu: “14. Darba kārtībā esoša nepabeigta transportlīdzekļa masa: … kg” ; vii) 2. pusē “M2 kategorijas transportlīdzekļi (nepabeigti transportlīdzekļi)” iekļauj šādu 14.2. punktu: “14.2. Nepabeigta transportlīdzekļa faktiskā masa: … kg” ; viii) 2. pusē “M3 kategorijas transportlīdzekļi (nepabeigti transportlīdzekļi)” 14. punktu aizstāj ar šādu: “14. Darba kārtībā esoša nepabeigta transportlīdzekļa masa: … kg” ; ix) 2. pusē “M3 kategorijas transportlīdzekļi (nepabeigti transportlīdzekļi)” iekļauj šādu 14.2. punktu: “14.2. Nepabeigta transportlīdzekļa faktiskā masa: … kg” ; x) 2. pusē “N1 kategorijas transportlīdzekļi (nepabeigti transportlīdzekļi)” svītro 13. punktu; xi) 2. pusē “N1 kategorijas transportlīdzekļi (nepabeigti transportlīdzekļi)” 14. punktu aizstāj ar šādu: “14. Darba kārtībā esoša nepabeigta transportlīdzekļa masa: … kg” ; xii) 2. pusē “N1 kategorijas transportlīdzekļi (nepabeigti transportlīdzekļi)” iekļauj šādu 14.2. punktu: “14.2. Nepabeigta transportlīdzekļa faktiskā masa: … kg” ; xiii) 2. pusē “N2 kategorijas transportlīdzekļi (nepabeigti transportlīdzekļi)” 14. punktu aizstāj ar šādu: “14. Darba kārtībā esoša nepabeigta transportlīdzekļa masa: … kg” ; xiv) 2. pusē “N2 kategorijas transportlīdzekļi (nepabeigti transportlīdzekļi)” iekļauj šādu 14.2. punktu: “14.2. Nepabeigta transportlīdzekļa faktiskā masa: … kg” ; xv) 2. pusē “N3 kategorijas transportlīdzekļi (nepabeigti transportlīdzekļi)” 14. punktu aizstāj ar šādu: “14. Darba kārtībā esoša nepabeigta transportlīdzekļa masa: … kg” ; xvi) 2. pusē “N3 kategorijas transportlīdzekļi (nepabeigti transportlīdzekļi)” iekļauj šādu 14.2. punktu: “14.2. Nepabeigta transportlīdzekļa faktiskā masa: … kg” ; xvii) 2. pusē “O1 un O2 kategorijas transportlīdzekļi (nepabeigti transportlīdzekļi)” 14. punktu aizstāj ar šādu: “14. Darba kārtībā esoša nepabeigta transportlīdzekļa masa: … kg” ; xviii) 2. pusē “O1 un O2 kategorijas transportlīdzekļi (nepabeigti transportlīdzekļi)” iekļauj šādu 14.2. punktu: “14.2. Nepabeigta transportlīdzekļa faktiskā masa: … kg” ; xix) 2. pusē “O3 un O4 kategorijas transportlīdzekļi (nepabeigti transportlīdzekļi)” 14. punktu aizstāj ar šādu: “14. Darba kārtībā esoša nepabeigta transportlīdzekļa masa: … kg” ; xx) 2. pusē “O3 un O4 kategorijas transportlīdzekļi (nepabeigti transportlīdzekļi)” iekļauj šādu 14.2. punktu: “14.2. Nepabeigta transportlīdzekļa faktiskā masa: … kg” ; xxi) paskaidrojumos, kas attiecas uz IX pielikumu, (e) zemsvītras piezīmi aizstāj ar šādu: “(e) 4. un 4.1. ierakstu aizpilda attiecīgi saskaņā ar Regulas (ES) Nr. 1230/2012 25. (garenbāze) un 26. definīciju (attālums starp asīm).” ; 5) direktīvas XI pielikumu groza šādi: a) pielikuma 1. papildinājuma 38.A ierakstu groza šādi: “38.A Transportlīdzekļa sēdekļos iebūvēti vai neiebūvēti pagalvji Regula (EK) Nr. 661/2009 ANO EEK Noteikumi Nr. 25 D G+D” ; b) pielikuma 4. papildinājuma 38.A ierakstu svītro. (1) Saskaņā ar direktīvas IV pielikumu.”